連日酷暑異常攄悶而作
作者：晁說之
朝代：宋

paragraphs: 寒暑平分，東南之徼，何多暍哉。
遠望炎洲，近觀火井，相與朝燼而夕灰。
名曰冰紈霜練，服之一縷如十襲，而信衣冠之不能。
敢疑夏祖之居會稽，短髪文身自蔽以草萊。
浪婆兒，身世世，共道常年不如是。
誰復憐北客，此日真憔悴。
深山乳虎想騰倚，清風不來空嘯死。
安得人如葛稚川，脱身直下坐井底。
奈何滄海濁沸，日不敢浴，金波自爛玉兔熟。
四方上下濁氛滿，何許層冰映雕玉。
苦熟何不可，濁氛端惱我。